જાણીતા કાર્ટૂનિસ્ટ અશોક આદેપાલ દ્વારા શરૂ કરવામાં આવેલા ‘કાર્ટુન સેલ્ફી’ મેગેઝિનનું વિમોચન બુધવારે યોજાયું હતું અને તેમાં શહેરના ગણમાન્ય વ્યક્તિઓ સહિત મોટી સંખ્યામાં લોકો ઉપસ્થિત રહ્યા હતા. રતિલાલ બોરિસાગરે જણાવ્યું હતું કે, “૧૯૧૫ની સાલમાં ‘વીસમી સદી’ મેગેઝિનથી લઇને અત્યાર સુધીમાં ગુજરાતમાં આ પ્રકારનું આ પ્રથમ મેગેઝિન છે. આ મેગેઝિનમાં સમાવિષ્ટ સામગ્રી બુદ્ધિશાળી વાચકો માટે છે અને નિઃશંકપણે આ મેગેઝિન વાચકોને તૈયાર કરવાનું કામ કરશે. હાલમાં ફિલ્મો કે વોટ્‌સએપમાં સ્થૂળ હાસ્યની બોલબાલા છે ત્યારે ‘કાર્ટુન સેલ્ફી’ વાચકોમાં હાસ્યવૃત્તિ કેળવવાનું અને સજ્જ કરવાનું કામ કરશે. કાર્ટુન અને હાસ્ય-વ્યંગ્ય કળા દ્વારા આ મેગેઝિનમાં રાજકીય અને સામાજિક કેળવણી આપવામાં આવશે.”